Author: OI
Last saved by: sulik
Company: MDPT

Predkladacia správa

Ministerstvo dopravy, pôšt a telekomunikácií SR predkladá v spolupráci s Ministerstvom hospodárstva SR návrh na zaradenie majetkovej účasti štátu na podnikaní spoločnosti Slovenské aerolínie, akciová spoločnosť do zoznamu majetkových účastí štátu na podnikaní iných právnických osôb zahrnutých do privatizácie. Materiál sa predkladá na rokovanie vlády Slovenskej republiky ako iniciatívny materiál.
Uznesením vlády SR č. 1140 z 2. 12. 2003, ktorým sa zmenila úloha  D.5. uznesenia vlády SR č. 1383/2002, bolo uložené ministrovi dopravy, pôšt a telekomunikácií „predložiť na Ministerstvo hospodárstva SR základný privatizačný projekt majetkovej účasti štátu na podnikaní spoločnosti Slovenské aerolínie, a. s.“ v termíne do 31. augusta 2004. V tejto súvislosti je v súlade s § 41 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov je potrebné predložiť na schválenie vláde SR návrh na zaradenie majetkovej účasti štátu na podnikaní spoločnosti Slovenské aerolínie, akciová spoločnosť do zoznamu podnikov určených do privatizácie, ktorý je následne potrebné prerokovať v Národnej rade SR. Nakoľko ide o ďalší z potrebných krokov v tomto procese privatizácie, o ktorom vláda už rokovala dvakrát, predkladaný materiál  pre krátkosť času nebol predložený na medzirezortné pripomienkové konanie a po dohode s Ministerstvom financií SR a Ministerstvom hospodárstva SR ani do Porady ekonomických ministrov.
Na základe toho sa predkladá návrh uznesenia vlády SR, ktorým sa zaraďuje celá majetková účasť štátu na podnikaní spoločnosti Slovenské aerolínie, a.s. do zoznamu majetkových účastí štátu na podnikaní iných právnických osôb zahrnutých do privatizácie. 
Predloženie predmetného materiálu nemá negatívny finančný, ekonomický, environmentálny vplyv na hospodárenie podnikovej sféry ani na zamestnanosť.